पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. केंद्रीय माध्यमिक शिक्षा बोर्ड (सीबीएसई) की 12वीं कक्षा के नतीजे आने के बाद जेईई (संयुक्त प्रवेश परीक्षा) की मुख्य परीक्षा पास कर चुके विज्ञान संकाय के छात्र अंकों की गणना को लेकर असमंजस में रहे। विद्यार्थियों की इस उलझन को दूर करने के लिए बोर्ड ने एक सूत्र जारी किया है। इसके अंतर्गत तकनीकी संस्थानों में दाखिले के लिए पर्सेंटाइल के आधार पर छात्रों का आंकलन होगा।
शिक्षाविदों का कहना है कि बोर्ड के आदेशानुसार एनआईटी और ट्रिपल आईटी में दाखिले के लिए 60 अनुपात और 40 का फॉर्मूला अपनाया जाएगा। इनमें जेईई मुख्य परीक्षा के 60 प्रतिशत अंक और सीबीएसई परीक्षा के 40 फीसदी अंकों के पर्सेंटाइल के आधार पर रैंक तय होंगे। उन्होंने बताया कि बोर्ड के नए सूत्र के तहत छात्रों के प्रदर्शन दो तरह से देखे जाएंगे। इसमें सीबीएसई के छात्र और अन्य राज्यों के बोर्ड के छात्रों का आंकलन अलग-अलग होगा।
10 जून से पहले जारी हो परिणाम
सरकारी सहायता प्राप्त सभी इंजीनियरिंग कॉलेजों में नामांकन के लिए मेरिट लिस्ट की सूची जेईई मुख्य परीक्षा और 12वीं बोर्ड में मिले अंक के ड्डआधार पर तैयार की जाएगी।
ऐसे में सीबीएसई ने जेईई के मेरिट के मद्देनजर देश के विभिन्न बोर्ड से दस जून से पहले रिजल्ट जारी करने को कहा है, ताकि संबंधित बोर्ड के 12वीं में मिले अंकों के आधार पर मेरिट लिस्ट तैयार करने में कोई दिक्कत न हो। सूत्रों की मानें तो इन कॉलेजों में नामांकन के लिए दो तरह की मेरिट तैयार की जाएगी। एक सीबीएसई छात्रों की और दूसरी अन्य बोर्ड की।
क्या होता है पर्सेंटाइल
परीक्षा में मिले अंकों से जहां छात्र के प्रदर्शन का आंकलन होता हैं, वहीं पर्सेंटाइल द्वारा परीक्षा में शामिल छात्रों में एक छात्र की स्थिति का पता चलता है। यानी, 90 पर्सेंटाइल का मतलब है कि 90 फीसदी छात्र उस छात्र से नीचे और सिर्फ 10 फीसदी उससे ऊपर हैं। इस परिणाम के तहत बोर्ड के नतीजों के आने के बाद सूत्र के आधार पर एनआईटी और दूसरे केंद्रीय सहायता प्राप्त तकनीकी संस्थानों की मेरिट सूची तय होगी।
ऐसे तय होगी गणना
बी फाइनल= 0.5 प्रतिशत (बी1+ बी2)
केंद्र से सहायता प्राप्त संस्थानों में प्रवेश के लिए इसी बी फाइनल की वैल्यू को मेरिट के फॉर्मूले में रखा जाएगा। इसके बाद मेरिट सूची बनेगी। मेरिट सूची के लिए फॉर्मूला सी= 0.6 प्रतिशत जेईई मुख्य परीक्षा के अंक + 0.4 प्रतिशत बी फाइनल का आंकलन होगा। (यहां पर 0.6 का मतलब जेईई से हैं और 0.4 का सामान्य बोर्ड के अंकों से है।)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mai_Deva hin_Deva zho_Hant eng_Latn